**Strateegia meetme rakendamise vajaduse lühikirjeldus:**

2020.a. märtsis alanud COVID-19 viiruselaine ning sellega kaasnenud piirangute tõttu on ettevõtjate hinnangul COVID-19 mõju nii üldiselt riigi majandusele, kui konkreetselt nende ettevõtte tegevusele suur või väga suur. Kõige suuremat mõju on tajutud majutuse, toitlustuse, veonduse ja laonduse valdkondades . Väiksem mõju on nendes ettevõtetes, kus tegevus on jätkunud, nende hulgas ehitus, põllumajandus, info ja side. Ettevõtete tegevuse peamise probleemina on esile tõstetud vähenenud nõudlust toodangu või teenuste järele, seetõttu on oma tegevuse peatanud või lõpetanud väga paljud ettevõtjad. Esile on toodud ka suured probleemid oma tegevuste planeerimisel ning investeeringute tegemisel või peatamisel. Ettevõtete käive on viiruse tõttu valdavalt kahanenud. Viiendik ettevõtteid on COVID-19 kriisi tõttu töötajaid koondanud, sagedamini on seda ette tulnud majutuse ja toitlustuse valdkondades. Riiklikke toetusmeetmeid vajavad enam kui pooled ettevõtetest.

Meetmel on tähtis roll toetada investeeringuid ning COVID-19 põhjustatud kriisi mõjuga toimetulemist soodustavaid tegevusi, et paremini rakendada kohalikku toorainet, ressurssi, potentsiaali (kohalik inimene, kultuur, loodus, miljööpärand, säästev energia, mereäärne asukoht) ning parandada ettevõtluskeskkonda, suurendada ettevõtlikkust ja ettevõtjate konkurentsivõimet, pakkuda elanikele ja külastajatele uusi tooteid ja teenuseid, soodustada ettevõtete integreerimist ja keskkonnasäästlikumat majandamist. Ettevõtlustegevuse mitmekesistamine on üks konkurentsivõime parandamise ja täiendavate sissetulekute saamise võimalusi, et leevendada COVID-19 mõju ettevõttes. Meetme rakendamise mõju avaldub uute algatuste ja paranenud konkurentsivõimega ning COVID-19 negatiivsest mõjust tingitud olukorrast väljunud ettevõtet arvus. Meetme rakendamise tulemusena tekib piirkonda uusi ja parendatud tooteid/teenuseid, töökohti, suureneb ettevõtlikkus ja konkurentsivõime, paranevad ettevõtete töötajate oskused, COVID-19 negatiivse mõju all kannatanud ettevõtted on loonud uusi tooteid/teenuseid või lahendusi.

**Strateegia meetme eesmärk:**

1. Meetme strateegiline eesmärk: Aidata kaasa COVID-19 negatiivse mõju leevendamisele ning luua seeläbi paremad võimalused majandusraskustega toimetulekuks

2. Alameetme eesmärk: Toetada MTÜ Partnerid tegevuspiirkonnas jätkusuutlikku taastumist COVID-19 negatiivse mõju tagajärgedest läbi toodete/Teenuste ja/või lahenduste loomise, arendamise või kohandamise

Meetme fookuseks on:

• kohalikul ressursil põhinevate uudsete toodete ja teenuste väljaarendamine või olemasolevate kohandamine, lahenduste loomine, mis aitavad kriisist taastuda

Eelistatud on COVID-19 kriisist enim kannatanud ettevõtlussektorid ning projektid, mille fookuses on:

• kohalikul ressursil põhinevate uudsete toodete ja teenuste väljaarendamine, seejuures kaitstes ja hoides olemasolevaid ressursse

**Toetatavad tegevused:**

Meetmest toetatakse järgmisi tegevusi:

1. kohalikul ressursil põhinevate uudsete teenuste/toodete väljaarendamine või olemasolevate kohandamine ja/või uudsete (s.h.digitaalsete) lahenduste loomine, mis aitavad kriisist taastuda, selle mõjuga kohaneda ja ära hoida uuest võimalikust kriisit tulenevaid riske

2. alternatiivenergia kasutusele võtmine (s.h. biomassi, hakkepuidu, energiavõsa, tuule jms)

3.lühikese toidutarneahela loomine tootjalt tarbijani,

4.protsesside efektiivsuse jms investeeringud,

5. Tõestatud vajadusega uute toodete või lahenduste prototüüpide valmitamine ja turutestimise toetamine

6. ettevõtjate teadmiste ja oskuste edendamine koolituste, töötubade, õppereiside jms kaudu

**Abikõlbulikud kulud:**

1. ehitise ehitamine ja/või ruumide rekonstrueerimine uue toote ja teenuse arendamiseks

2. taristuinvesteeringud - veevarustus-, kanalisatsiooni- ja reoveepuhastussüsteemi, elektrisüsteemi ja elektripaigaldase, juurdepääsutee ehitamise kulud ning nende juurde kuuluvate seadmete ostmise,

paigaldamise ja vastava võrguga liitumise kulud üksiktarbija hoonest kuni liitumispunktini

3. masina, seadme, sisseseade või muu põhivara ostmise ja paigaldamise kulud (s.h. kasutatud seadme või masina ostmise kulud, kui nende hinnapakkuja ei ole saanud nende ostmiseks toetust)

4. infotehnoloogilise lahenduse (s.h.e-pood) ja tarkvara ostmise ja paigaldamise kulud

5. Punktis 1 ja 2 nimetatud tegevuse osaks võib olla kavandatava ehitise projekteerimistööde, sealhulgas muinsuskaitseseaduse alusel kehtestatud korras muinsuskaitse eritingimuste koostamise kulud, kavandatavale ehitustööle ehitusseadustiku alusel kehtestatud korras omanikujärelevalve tegemise kulud ja muinsuskaitseseaduse alusel kehtestatud korras muinsuskaitselise järelevalve tegemise kulud;

6. Koolituse (infopäevade, õpitubade, koolituste, ettevõtete külastamise, messide külastamise, õppereiside jms) korraldamise kulud (s.h. ruumide, esitlustehnika rent, tõlketeenus, transport, toitlustus, majutus, koolitaja/lektori töötasu, osalemistasud, koolitusmaterjalide koostamise kulud jne)

Abikõlbulikud kulud peavad olema põhjendatud, selged, üksikasjalikult kirjeldatud, majanduslikult otstarbekad ja toetuse eesmärgi saavutamiseks vajalikud ning vastama meetme eesmärkidele ning maaeluministri LEADER-meetme määruse nõuetele.

**Kohaliku tegevusgrupi nõuded projektitoetuse taotlejale ja toetuse saajale (sh. meetmes lubatud taotlejad ning dokumendid, mida peab projektitoetuse taotleja esitama taotluse esitamisel):**

1.Maaeluministri LEADER määruses projektitaotluse esitamise hetkel kehtivad nõuded projektitaotlejale ja-taotlusele.

2. MTÜ Partnerid täiendavad nõuded:

2.1.Taotlejateks võivad olla MTÜ Partnerite (enne haldusreformi) tegevuspiirkonnas registreeritud (juriidiline aadress) ning tegutsevad:

Mikro- ja väikeettevõtted (OÜ-d, AS-id, täisühingud, usaldusühingud, tulundusühistud, FIE-d) ja ettevõtlustulu teenivad MTÜ-d, kelle müügitulu on langenud. Mikroettevõte – alla 10 töötaja, aastakäive ja/või aastabilansi kogumaht 2 000 - 1 000 000 eurot.

Koolitusprojekt – taotlejaks on ainult MTÜ Partnerid, kelle juriidiline aadress võib olla teine

2.2. Investeering teostatakse MTÜ Partnerid tegevusgrupi piirkonnas;

2.4. MTÜ Partnerid ei toeta ehitustegevusega seotud poolikuid jätkuprojekte, projektid peavad jõudma taotluses näidatud sihipärase kasutuseni.

2.5. Projektitoetuse saajal on kohustus peale projekti lõppu täita ja esitada tegevusgrupi poolt ettenähtud vormil seirearuanne ning võimaldada järelseire tegemist 3 aastat peale projekti lõppemist.

**Projektitaotlusega esitatavad dokumendid:**

Maaeluministri LEADER määruses nõutavad projektitaotlusega esitatavad dokumendid ;

MTÜ Partnerid juhatuse poolt kinnitatud projektitoetuse taotleja taotlusvorm v.a. MTÜ Partnerid ;

Ehituste puhul KOV-i poolt väljastatud tõend ehitusloa või kirjaliku nõusoleku väljastamise/mittevajalikkuse kohta, kui määruses ei ole nõuet taotluse esitamisel esitada ehitusluba või kirjalik nõusolek.

2019.a. bilanss ja kasumiaruanne või tulemiaruanne

2020.a. bilanss ja kasumiaruanne või tulemiaruanne

2021.a. bilanss ja kasumiaruanne või tulemiaruanne

Pakkumiskutse

Hinnapakkumus(ed)

Taotleja võib esitada taotlusvooru ainult ühe taotluse

Projektitaotlused esitatakse tegevusgrupile läbi e-PRIA

**Toetuse maksimaalne suurus ja määr:**

Ettevõtjad ja ettevõtlustulu teenivad MTÜ-d – kuni 60% investeeringu objekti abikõlbulikest kuludest;

Taristuinvesteeringud – kuni 60% investeeringu objekti abikõlbulikest kuludest (s.h. liitumistasud)

Maastiku-või mootorsõiduk – kuni 30% investeeringu abikõlbulikest kuludest

Koolitusprojekt- kuni 90% investeerigu abikõlbulikest kuludest

***Maksimaalne toetussumma ühe taotleja kohta on kuni 10 000 eurot.***

**Projektitoetuse minimaalne määr on 15% toetatava tegevuse abikõlbuliku kulu maksumusest.**

**Sihtvaldkond, kuhu strateegia meede panustab:** 1A, 2A, 3A,5B, 5C, 6A, 6B

**Euroopa Parlamendi ja nõukogu määruse (EL) nr 1305/2013 artiklis 5 nimetatud prioriteedid ja**

**määruse artiklid, mille eesmärkide saavutamisele strateegia meetme rakendamine enim kaasa aitab:**

Meede vastab Euroopa Parlamendi ja nõukogu määruse (EL) nr 1305/2013 artiklis 5 toodud

prioriteetidele:

nr 1: Teadmussiirde ja innovatsiooni tugevdamine põllumajanduses, metsanduses ja maapiirkondades

nr 2: Põllumajandusettevõtete elujõulisuse ja kõigi põllumajandusvormide konkurentsivõime

parandamine kõigis piirkondades ning uuenduslike põllumajandustehnoloogiate ja metsade säästva

majandamise edendamine

nr 3: Toiduahela korraldamise, sealhulgas põllumajandustoodete töötlemise ja turustamise, loomade

heaolu ja riskijuhtimise edendamine põllumajanduses

nr 5: Loodusvarade tõhusama kasutamise edendamine ning vähese CO-heitega ja kliimamuutuste

suhtes vastupidavale majandusele ülemineku toetamine põllumajanduses ning toiduainete- ja

metsandussektoris

nr 6: Sotsiaalse kaasatuse, vaesuse vähendamise ja majanduskasvu edendamine maapiirkondades

Artikkel 14 – Teadmussiire ja teavitus

Artikkel 17 - Investeeringud materiaalsesse varasse

Artikkel 19 - Põllumajandusettevõtete ja ettevõtluse areng

Artikkel 20 - Põhiteenused ja külauuendus maapiirkonnas

Artikkel 35 – Koostöö

Artikkel 45 – Investeeringud

**Strateegia meede kattub Eesti maaelu arengukava 2014-2022 meetmega:**

Ei

**Strateegia meetme indikaatorid ja sihttasemed:**

Mõjuindikaatorid:

* COVID-19 negatiivsest mõjust taastunud ettevõtete arv

Eesmärk: vähemalt 10 ettevõtet

Allikas: Rahastatud projektitaotlused

* Taotlejate poolt säilitatud või taastatud töökohtade arv

Eesmärk: vähemalt 20 säilitatud või taastatud töökohta

Allikas: kuluaruanded

Väljund-ja tulemusindikaatorid:

* Toetatud projektide arv

Eesmärk: vähemalt 10 projekti

Allikas: projektitaotlused

* Projekti elluviimise tulemusena loodud uute toodete/teenuste ja/või lahenduste arv

Eesmärk: vähemalt 10 uut toodet/teenust ja/või lahendust

Allikas: projektitaotlused

**Projektitoetuse taotluste hindamiskriteeriumid:**

Hindamiskriteeriumid:

1) COVID-19 mõjul enim majandusraskustesse sattunud ettevõtted (müügitulu languse alusel), hindepunktide skaala 1-5, osakaal 30%

2) Uued või kohandatud tooted/teenused ja/või lahendused, hindepunktide skaala 1-5, osakaal 30%

3) Projekti tegevuste ja investeeringute jätkusuutlikkus ja teostatavus, hindepunktide skaala 1-5,

osakaal 20%

4)Projekti kuuluvus meetme eelistuste hulka, hindepunktide skaala 1-5, osakaal 10%

5) Kulude otstarbekus, hindepunktide skaala 1-5, osakaal 10%

Eelistused:

Eelistatud on COVID-19 kriisist enim kannatanud ettevõtlussektorid ning projektid, mille fookuseks on kohalikul ressursil põhinevate uudsete toodete ja teenuste

väljaarendamine, seejuures kaitstes ja hoides olemasolevaid ressursse